Rikors ippreżentat fit-12 ta’ Lulju 2024 – CeramicSpeed Sport vs EUIPO - Golec (OSPW System)
(Kawża T-352/24)
Lingwa tar-rikors: l-Ingliż
Partijiet
Rikorrent: CeramicSpeed Sport A/S (Holstebro, id-Danimarka) (rappreżentant: K. Kvistgaard Aaholm, avukat)
Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Parti oħra quddiem il-Bord tal-Appell: Marcin Golec (Londra, ir-Renju Unit)
Informazzjoni dwar il-proċedimenti quddiem l-EUIPO
Proprjetarju tat-trade mark kontenzjuża: ir-rikorrenti quddiem il-Bord tal-Appell
Trade mark kontenzjuża kkonċernata: ir-reġistrazzjoni internazzjonali li tindika l-Unjoni Ewropea fir-rigward tat-trade mark verbali OSPW System – Reġistrazzjoni internazzjonali Nru 1 381 429 li tindika l-Unjoni.
Proċedimenti quddiem l-EUIPO: proċedimenti ta’ kanċellazzjoni.
Deċiżjoni kkontestata: id-deċiżjoni tal-Ħames Bord tal-Appell tal-EUIPO tal-10 ta’ Mejju 2024 fil-Każ R 1782/2023-5
Talbiet
Ir-rikorrenti titlob li l-Qorti Ġenerali jogħġobha:
tannulla d-deċiżjoni kkontestata sa fejn hija invalidat b’mod parzjali t-trade mark kontenzjuża kkonċernata;
tbiddel id-deċiżjoni kkontestata u tilqa’ d-deċiżjoni kkontestata tad-Diviżjoni tal-Kanċellazzjoni;
tikkundanna lill-EUIPO, u jekk ikun il-każ, lill-parti l-oħra quddiem il-Bord tal-Appell, għall-ispejjeż sostnuti quddiem il-Qorti Ġenerali u l-Bord tal-Appell.
Motivi invokati
Ksur tad-dispożizzjonijiet magħquda tal-Artikolu 52(1)(a) u tal-Artikolu 7(1)(c) tar-Regolament tal-Kunsill (KE) Nru 207/2009;
Ksur tad-dispożizzjonijiet magħquda tal-Artikolu 52(1)(a) u tal-Artikolu 7(1)(b) tar-Regolament tal-Kunsill (KE) Nru 207/2009.
Ksur tal-Artikolu 94(1) tar-Regolament (UE) 2017/1001 tal-Parlament Ewropew u tal-Kunsill.
____________